CELEX: 62013CN0279
Language: ro
Date: 2013-05-22 00:00:00
Title: Cauza C-279/13: Cerere de decizie preliminară introdusă de Högsta domstolen (Suedia) la 22 mai 2013 — C More Entertainment AB/Linus Sandberg

20.7.2013   
            
            
               RO
            
            
               Jurnalul Oficial al Uniunii Europene
            
            
               C 207/33
            
         Cerere de decizie preliminară introdusă de Högsta domstolen (Suedia) la 22 mai 2013 — C More Entertainment AB/Linus Sandberg
   (Cauza C-279/13)
   2013/C 207/55
   Limba de procedură: suedeza
   
      Instanța de trimitere
   
   Högsta domstolen
   
      Părțile din procedura principală
   
   
      Recurentă: C More Entertainment AB
   
      Intimat: Linus Sandberg
   
      Întrebările preliminare
   
   
               1.
            
            
               Noțiunea de comunicare publică în sensul articolului 3 alineatul (1) din Directiva 2001/29/CE (1) include un act care constă în furnizarea, pe o pagină de internet la care poate avea acces oricine, a unui link — pe care se poate da click — spre o operă difuzată de titularul dreptului de autor asupra acesteia?
            
         
               2.
            
            
               Modul în care este furnizat linkul are vreo influență asupra răspunsului la prima întrebare?
            
         
               3.
            
            
               Faptul că accesul la opera vizată prin link este restricționat în orice mod este un element de care să se țină seama?
            
         
               4.
            
            
               Statele membre pot recunoaște în favoarea autorului un drept exclusiv mai extins prevăzând că noțiunea de comunicare publică include mai multe acte decât cele menționate la articolului 3 alineatul (1) din directivă?
            
         
               5.
            
            
               Statele membre pot recunoaște în favoarea titularului de drepturi un drept exclusiv mai extins prevăzând că noțiunea de comunicare publică include mai multe acte decât cele menționate la articolului 3 alineatul (2) din directivă?
            
         
      (1)  Directiva 2001/29/CE a Parlamentului European și a Consiliului privind armonizarea anumitor aspecte ale dreptului de autor și drepturilor conexe în societatea informațională (JO L 167, p. 10, Ediție specială 17/vol.1, p. 230).